Mobilt bredbånd er simpelt, fleksibelt og for det meste også hurtigt. Dog skal man huske, at det ofte kommer med et dataloft. Mobilt bredbånd bruger mobildata, når der surfes på internettet, som routeren omdanner til et Wi-Fi-signal. Ligesom i et mobilabonnement kommer et abonnement til mobilt bredbånd med en vis datamængde, ofte mellem 60 GB og 1000 GB per måned. Er der to eller flere i familien, så forvent et forbrug over 300 GB. Når teleselskaberne skriver “fri data”, er der som regel en grænse på 1000 GB.
Derudover er det hastigheden på det mobile bredbånd dybt afhængigt af signalstyrken på mobilnettet. Er der ringe dækning, vil internettet være langsommere.